2 ยักษ์ไอทีในจีนฝ่าด่านนรกไวรัสร้าย
นายเหลย จวิน ผู้ก่อตั้ง ประธานกรรมการ และซีอีโอของบริษัท เสียวหมี่ คอร์ปอเรชัน (Xiaomi) ผู้ผลิตสมาร์ทโฟนและสินค้าไอที เปิดเผยว่า เสียวหมี่เป็นหนึ่งในบริษัทไอทีที่ต่อสู้กับโควิด-19 ในมณฑลหูเป่ย ขณะนี้การแพร่ระบาดในจีนเริ่มบรรเทาลง ทำให้การขายผลิตภัณฑ์ของเสียวหมี่ฟื้นตัวขึ้น โดยได้ร่วมมือกับพันธมิตรเร่งผลิต เพื่อรองรับความต้องการสมาร์ทโฟนที่ฟื้นตัวขึ้น และตั้งแต่เดือน เม.ย. ยอดการส่งมอบสมาร์ทโฟนในจีนค่อยๆกลับสู่ระดับก่อนการแพร่ระบาด และในตลาดต่างประเทศ ขณะนี้มาตรการล็อกดาวน์ต่างค่อยๆผ่อนปรน ทำให้ยอดขายฟื้นตัว โดยสัปดาห์ที่สามของเดือน พ.ค. การเปิดใช้งานสมาร์ทโฟนในตลาดยุโรป ได้กลับสู่ระดับ 90% ของระดับเฉลี่ยรายสัปดาห์ในเดือน ม.ค. และเมื่อวันที่ 25 พ.ค. เสียวหมี่ได้ประกาศผลประกอบการ ไตรมาสแรกปีนี้ มีรายรับ 49700 ล้านหยวน มีกำไร 2300 ล้านหยวนนายแดเนียล จาง ประธานกรรมการและซีอีโอ บริษัท อาลีบาบา กรุ๊ป โฮลดิ้ง จำกัด ผู้ให้บริการอีคอมเมิร์ซรายใหญ่จากจีน กล่าวว่า อาลีบาบามียอดขายรวม เกิน 1 ล้านล้านเหรียญสหรัฐฯ หรือ 31.9 ล้านล้านบาทเป็นครั้งแรก แม้ได้รับผลกระทบจากโควิด-19 แต่ก็ทำให้ผู้บริโภคเปิดกว้างต่อวิถีชีวิตแบบดิจิทัลมากขึ้น และเปลี่ยนมาซื้อสินค้าที่จำเป็นแบบออนไลน์ โดยการขายแบบไลฟ์สดผ่านเว็บไซต์เถาเป่า เดือน ม.ค.-มี.ค. เพิ่มขึ้น 88% เทียบกับช่วงเดียวกันของปีก่อนหน้า และวันที่ 25 พ.ค. อาลีบาบากรุ๊ปได้ประกาศผลประกอบการ ประจำปีงบประมาณ 2563 (สิ้นสุด 31 มี.ค.) ทำรายได้ทั้งปีได้เหนือกว่าเป้าหมายที่เคยตั้งไว้ที่ 500000 ล้านหยวน โดยมีรายได้ 509711 ล้านหยวน มีกำไร 140350 ล้านหยวน.
เสียวหมี่เป็นหนึ่งในบริษัทไอทีที่ต่อสู้กับโควิด-19 ในมณฑลหูเป่ย ขณะนี้การแพร่ระบาดในจีนเริ่มบรรเทาลง ทำให้การขายผลิตภัณฑ์ของเสียวหมี่ฟื้นตัวขึ้น โดยได้ร่วมมือกับพันธมิตรเร่งผลิต
บริษัทไอทีในจีน,บริษัทไอที,ผลกระทบโควิด-19,อาลีบาบา,Xiaomi,ข่าววันนี้,ผลประกอบการ